CELEX: 32020R1164
Language: hu
Date: 2020-08-06 00:00:00
Title: A Bizottság (EU) 2020/1164 végrehajtási rendelete (2020. augusztus 6.) az Agrilus planipennis Fairmaire károsító Kanadából és az Egyesült Államokból az Unióba történő behurcolásának és Unión belüli elterjedésének megelőzését célzó intézkedések tekintetében az (EU) 2019/2072 végrehajtási rendelet egyes rendelkezéseitől való ideiglenes eltérésről

7.8.2020   
               
               
                  HU
               
               
                  Az Európai Unió Hivatalos Lapja
               
               
                  L 258/6
               
            
         A BIZOTTSÁG (EU) 2020/1164 VÉGREHAJTÁSI RENDELETE
         (2020. augusztus 6.)
         az Agrilus planipennis Fairmaire károsító Kanadából és az Egyesült Államokból az Unióba történő behurcolásának és Unión belüli elterjedésének megelőzését célzó intézkedések tekintetében az (EU) 2019/2072 végrehajtási rendelet egyes rendelkezéseitől való ideiglenes eltérésről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növénykárosítókkal szembeni védekező intézkedésekről, a 228/2013/EU, a 652/2014/EU és az 1143/2014/EU európai parlamenti és tanácsi rendelet módosításáról, valamint a 69/464/EGK, a 74/647/EGK, a 93/85/EGK, a 98/57/EK, a 2000/29/EK, a 2006/91/EK és a 2007/33/EK tanácsi irányelv hatályon kívül helyezéséről szóló, 2016. október 26-i (EU) 2016/2031 európai parlamenti és tanácsi rendeletre (1) és különösen annak 41. cikke (2) bekezdésére,
         mivel:
         
                     (1)
                  
                  
                     A 2000/29/EK tanácsi irányelvet (2) hatályon kívül helyezte és felváltotta az (EU) 2016/2031 rendelet, a mellékleteiben foglalt rendelkezések helyébe pedig az (EU) 2019/2072 bizottsági végrehajtási rendelet (3) rendelkezései léptek.
                  
               
                     (2)
                  
                  
                     Az Agrilus planipennis Fairmaire az (EU) 2019/2072 rendelet II. mellékletének A. részében olyan károsítóként szerepel, amelynek előfordulása az Unióban nem ismert. Az (EU) 2019/1702 felhatalmazáson alapuló bizottsági rendeletben (4) kiemelt zárlati károsítóként is szerepel.
                  
               
                     (3)
                  
                  
                     A Kanadában és az Egyesült Államokban 2018-ban végzett két bizottsági ellenőrzés során gyűjtött információk azt mutatják, hogy a 2000/29/EK irányelv IV. melléklete A. része, I. szakasza 2.3. pontjában megadott b) lehetőségnél szereplő feltételek teljesülését kivitel előtt nem ellenőrzik kellőképpen. Az (EU) 2018/1959 bizottsági végrehajtási határozat (5) ezért a Kanadából és az Egyesült Államokból származó Fraxinus L., Juglans ailantifolia Carr., Juglans Mandshurica Maxim., Ulmus davidiana Planch. és Pterocarya rhoifolia Siebold és Zucc. faanyagának („meghatározott faanyag”) az Unióba történő behozatalát kizárólag a 2000/29/EK irányelv IV. melléklete A. része, I. szakasza 2.3. pontjában megadott a) és c) lehetőségnél említett hatósági nyilatkozatok alapján engedélyezte. Az (EU) 2018/1959 végrehajtási határozat hatálya 2020. június 30-án lejárt.
                  
               
                     (4)
                  
                  
                     Az (EU) 2019/2072 rendelet VII. mellékletének 87. pontjában foglalt rendelkezések különleges követelményeket állapítanak meg az Agrilus planipennis Fairmaire károsítónak az egyes harmadik országokból származó faanyagon keresztül az Unióba történő behurcolásának és Unión belüli elterjedésének megelőzése érdekében. A 2000/29/EK irányelv IV. melléklete A. része I. szakasza 2.3. pontjának b) pontjában megadott lehetőségre vonatkozó rendelkezéseket jelenleg az (EU) 2019/2072 rendelet VII. melléklete 87. pontjában megadott b) lehetőség tükrözi.
                  
               
                     (5)
                  
                  
                     A Kanadában és az Egyesült Államokban 2018-ban végzett bizottsági ellenőrzések eredményei alapján továbbra is helyénvalónak tűnik, hogy az említett harmadik országokból származó Fraxinus L., Juglans ailantifolia Carr., Juglans mandshurica Maxim., Ulmus davidiana Planch., Pterocarya rhoifolia Siebold és Zucc. faanyagának Unióba történő behozatala kizárólag az (EU) 2019/2072 rendelet VII. melléklete 87. pontjában megadott a) és c) lehetőségnél említett hatósági nyilatkozatok alapján legyen engedélyezhető.
                  
               
                     (6)
                  
                  
                     Ezt a rendeletet 2023. június 30-ig kell alkalmazni, annak érdekében, hogy sor kerülhessen az (EU) 2019/2072 rendelet VII. melléklete 87. pontjának a tudományos és műszaki fejlődés alapján történő felülvizsgálatára.
                  
               
                     (7)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2019/2072 rendelet VII. mellékletének 87. pontjában foglalt rendelkezésektől eltérve a Fraxinus L., a Juglans ailantifolia Carr., a Juglans mandshurica Maxim., az Ulmus davidiana Planch., és a Pterocarya rhoifolia Siebold és Zucc faanyagának („meghatározott faanyag”) Kanadából és az Egyesült Államokból az Unió területére történő behozatala az e rendelet mellékletében foglaltak szerint kizárólag az említett 87. pontban megadott a) és c) lehetőségnél említett hatósági nyilatkozatok alapján engedélyezhető.
         
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            Ezt a rendeletet 2023. június 30-ig kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. augusztus 6-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 317., 2016.11.23., 4. o.
         
         
            (2)  A Tanács 2000/29/EK irányelve (2000. május 8.) a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről (HL L 169., 2000.7.10., 1. o.).
         
            (3)  A Bizottság (EU) 2019/2072 végrehajtási rendelete (2019. november 28.) a növénykárosítókkal szembeni védekező intézkedésekről szóló (EU) 2016/2031 európai parlamenti és tanácsi rendelet egységes végrehajtási feltételeinek megállapításáról, valamint a 690/2008/EK bizottsági rendelet hatályon kívül helyezéséről és az (EU) 2018/2019 bizottsági végrehajtási rendelet módosításáról (HL L 319., 2019.12.10., 1. o.).
         
            (4)  A Bizottság (EU) 2019/1702 felhatalmazáson alapuló rendelete (2019. augusztus 1.) az (EU) 2016/2031 európai parlamenti és tanácsi rendeletnek a kiemelt zárlati károsítók jegyzékével való kiegészítéséről (HL L 260., 2019.10.11., 8. o.).
         
            (5)  A Bizottság (EU) 2018/1959 végrehajtási határozata (2018. december 10.) az Agrilus planipennis (Fairmaire) károsító Kanadából vagy Amerikai Egyesült Államokból származó faanyagon keresztül az Unióba történő behurcolásának és az Unión belüli elterjedésének megakadályozása érdekében hozott intézkedések tekintetében a 2000/29/EK tanácsi irányelvtől való eltérésről (HL L 315., 2018.12.12., 27. o.)
      
      
         
            MELLÉKLET
            
               Az 1. cikkben említett meghatározott faanyagok
            
            A „meghatározott faanyag”: az alábbi táblázatban leírt faanyagot jelenti:
            
                        Növények, növényi termékek és egyéb áruk
                     
                     
                        KN-kódok
                     
                  
                        A Fraxinus L., Juglans ailantifolia Carr., Juglans mandshurica Maxim., Ulmus davidiana Planch. és a Pterocarya rhoifolia Siebold & Zucc. faanyaga, a következőktől eltérő formában:
                        
                                    —
                                 
                                 
                                    egészében vagy részben e fákból származó fadarabok, szemcsék, fűrészpor, forgács, fahulladék vagy más fatörmelék,
                                 
                              
                                    —
                                 
                                 
                                    fából készült csomagolóanyag, csomagolóládák, dobozok, rekeszek, hordók és hasonló csomagolóeszközök, szállítódeszkák, szekrényes rakodólapok és egyéb raklapok, raklapkeretek, alátétfa, függetlenül attól, hogy azokat ténylegesen használják-e vagy sem a különféle tárgyak szállításánál, kivéve a faáru alátámasztására szolgáló olyan alátétfákat, amelyek ugyanolyan típusú és minőségű fából készültek, mint a szállítmányban lévő fa, és amelyek ugyanazoknak az uniós növényegészségügyi követelményeknek felelnek meg, mint a szállítmányban lévő fa,
                                    de beleértve a természetes hengeres felszínét meg nem tartott fát, valamint a kezeletlen fából készült bútorokat és egyéb tárgyakat
                                 
                              
                     
                        ex 4401 12 00 
                        ex 4403 12 00 
                        ex 4403 99 00 
                        ex 4404 20 00 
                        ex 4406 12 00 
                        ex 4406 92 00 
                        4407 95 10 
                        4407 95 91 
                        4407 95 99 
                        ex 4407 99 27 
                        ex 4407 99 40 
                        ex 4407 99 90 
                        ex 4408 90 15 
                        ex 4408 90 35 
                        ex 4408 90 85 
                        ex 4408 90 95 
                        ex 4416 00 00 
                        ex 9406 10 00